Opravný list c. 2 k predbežnému návrhu rozpočtu na rok 2008 - Všeobecný výkaz príjmov - Výkaz príjmov a výdavkov podľa oddielov - Oddiel III – Komisia /* SEK/2007/1454 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 26.10.2007 SEK(2007) 1454 v konečnom znení OPRAVNÝ LIST č. 2 K PREDBEŽNÉMU NÁVRHU ROZPOČTU NA ROK 2008 VŠEOBECNÝ VÝKAZ PRÍJMOV VÝKAZ PRÍJMOV A VÝDAVKOV PODĽA ODDIELOV Oddiel III – Komisia (predložený Komisiou) OPRAVNÝ LIST č. 2K PREDBEŽNÉMU NÁVRHU ROZPOČTU NA ROK 2008 VŠEOBECNÝ VÝKAZ PRÍJMOVVÝKAZ PRÍJMOV A VÝDAVKOV PODĽA ODDIELOVOddiel III – Komisia So zreteľom na: - Zmluvu o založení Európskeho spoločenstva, a najmä na jej článok 272, - Zmluvu o založení Európskeho spoločenstva pre atómovú energiu, a najmä na jej článok 177, - nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], naposledy zmenené a doplnené nariadením Rady (ES, Euratom) č. 1995/2006[2], a najmä na jeho článok 34, Európska komisia týmto rozpočtovému orgánu predkladá opravný list č. 2 k predbežnému návrhu rozpočtu na rok 2008 z dôvodov uvedených v dôvodovej správe. OBSAH 1. Úvod 4 2. Ochrana a riadenie prírodných zdrojov 5 2.1. Súhrnná tabuľka 5 2.2. Poľnohospodárske výdavky (výdavky súvisiace s trhom a priame platby) 5 2.2.1. Prehľad 5 2.2.2. Výmenný kurz eura k doláru 6 2.2.3. Podrobné poznámky 6 2.3. Medzinárodné zmluvy o rybolove 11 2.4. Zmeny v nomenklatúre a rozpočtové poznámky 11 SÚHRNNÁ TABUĽKA PODĽA VÝDAVKOVÝCH KAPITOL FINANČNÉHO RÁMCA 13 VŠEOBECNÝ VÝKAZ PRÍJMOV VÝKAZ PRÍJMOV A VÝDAVKOV PODĽA ODDIELOV Všeobecný výkaz príjmov a výkaz nglická príjmov a výdavkov podľa oddielov sa zasielajú osobitne prostredníctvom systému SEI-BUD. Averzia všeobecného výkazu príjmov a výkazu príjmov a výdavkov podľa oddielov tvorí prílohu k rozpočtu. 1. Úvod V medziinštitucionálnej dohode o rozpočtovej disciplíne a riadnom finančnom hospodárení (Príloha II, písmeno B)[3] je ustanovené, že „pokiaľ to Komisia považuje za potrebné, môže predložiť obom zložkám rozpočtového orgánu ad hoc pozmeňujúci návrh s cieľom aktualizovať údaje, na ktorých je založený odhad poľnohospodárskych výdavkov v predbežnom návrhu rozpočtu a/alebo na základe najnovších dostupných informácií o dohodách o rybolove, ktoré sú platné k 1. januáru daného rozpočtového roka, opraviť sumy a ich rozčlenenie medzi rozpočtovými prostriedkami zahrnutými do prevádzkových položiek pre medzinárodné dohody o rybolove a tými, ktoré boli zahrnuté do rezervy“. Tento opravný list sa musí rozpočtovému orgánu zaslať do konca októbra. Komisia týmto predkladá ad hoc opravný list (OL č. 2/2008) k predbežnému návrhu rozpočtu na rok 2008, ktorý obsahuje podrobné aktualizované odhady potrieb poľnohospodárskych výdavkov podľa jednotlivých položiek. Okrem meniacich sa trhových faktorov OL zohľadňuje tiež legislatívne rozhodnutia prijaté v sektore poľnohospodárstva od zostavenia PNR, upravené odhady potrieb priamych platieb, ako aj iné návrhy, ktoré by mali nadobudnúť účinnosť v priebehu nasledujúceho rozpočtového roka. OL obsahuje zároveň aktualizáciu v súvislosti s medzinárodnými zmluvami o rybolove. Rovnako ako samotný PNR, OL vychádza z potrieb Spoločenstva ako celku. V prípade trhových opatrení nie je k dispozícii rozdelenie rozpočtových prostriedkov podľa jednotlivých členských štátov. Okrem toho je potrebné zdôrazniť, že tieto rozpočtové prostriedky predstavujú odhadované, teda nie cieľové výdavky. Skutočné výdavky budú závisieť predovšetkým od aktuálnych trhových podmienok, aktuálneho výmenného kurzu eura k doláru, ako aj od tempa platieb zo strany členských štátov. Keďže ide o povinné výdavky, akýkoľvek objem prostriedkov, ktoré musí členský štát uhradiť v súlade s nariadeniami – v rámci limitov stanovených vo finančnom rámci – bude nahradený v plnej výške. Kurz eura k doláru použitý v súlade s nariadením Rady (ES) č. 1290/2005 o financovaní Spoločnej poľnohospodárskej politiky vychádza z priemerného kurzu zaznamenaného v období od 1. júla do 30. septembra 2007, ktorý je na úrovni 1,37 (1 EUR = 1,37 USD), čo má za následok zvýšenie potrieb približne o 17 mil. EUR v porovnaní s PNR. Na účely sprehľadnenia a transparentnosti boli niektoré rozpočtové poznámky aktualizované. Celkové rozpočtové prostriedky pre výdavkovú kapitolu 2 sa odhadujú na 55 305,5 mil. EUR, pričom do príslušného stropu finančného rámca zostáva rezerva 3 494,5 mil. EUR viazaných rozpočtových prostriedkov. Rozpočtové prostriedky na poľnohospodárske výdavky (vrátane výdavkov v oblasti veterinárstva a rybného hospodárstva financovaných v rámci EPZF) predstavujú 41 166,5 mil. EUR, čo v porovnaní s PNR na rok 2008 predstavuje zníženie o 1 332,5 mil. EUR. Zmena v prípade medzinárodných zmlúv o rybolove sa týka kompenzačných platieb na dodatočný výlov na základe dohôd o partnerstve v oblasti rybného hospodárstva s Grónskom a Guineou-Konakry. Navrhované úpravy však v konečnom dôsledku nemenia celkovú odhadovanú sumu na zmluvy o rybolove. 2. Ochrana a riadenie prírodných zdrojov 2.1. Súhrnná tabuľka PNR 2008 | OL 2/2008 | Rozdiel | v mil. EUR | (a) | (b) | (c)=(b)-(a) | VRP | PRP | VRP | PRP | VRP | PRP | Rozpočtové prostriedky výdavkovej kapitoly 2 spolu | 56.275,8 | 54.770,5 | 55.305,5 | 53.439,2 | -970,3 | -1.331,3 | Finančný rámec | 58.800 | 58.800 | - | rezerva | 2.524,2 | 3.494,5 | 970,3 | Z toho | Poľnohospodárske výdavky (výdavky súvisiace s trhom a priame platby)[4] | 42.499,0 | 42.447,1 | 41.166,5 | 41.115,6 | -1.332,5 | -1.331,5 | Rozvoj vidieka | 12.570,7 | 11.382,9 | 12.932,7 | 11.382,9 | 362,0 | - | Medzinárodné zmluvy o rybolove | 193,2 | 195,2 | 193,2 | 195,2 | 0 | 0 | z toho: - „Prevádzková položka“ | 154,4 | 156,4 | 155,1 | 157,1 | 0,7 | 0,7 | - „Rezerva“ | 38,8 | 38,8 | 38,1 | 38,1 | -0,7 | -0,7 | 2.2. Poľnohospodárske výdavky (výdavky súvisiace s trhom a priame platby) 2.2.1. Prehľad Účelom OL č. 2/2008 je zabezpečiť, aby rozpočet pre poľnohospodárstvo vychádzal z najnovších hospodárskych údajov a legislatívneho rámca. K septembru má Komisia k dispozícii prvé údaje o objeme produkcie (úrody) za rok 2007, ktoré sú základom pre spoľahlivý odhad rozpočtových potrieb na rok 2008. Komisia, podobne ako v minulosti, dôkladne preskúmala všetky svoje odhady poľnohospodárskych výdavkov podľa jednotlivých položiek. Okrem zohľadnenia trhových činiteľov tento OL zahŕňa aj všetky legislatívne rozhodnutia v sektore poľnohospodárstva, ktoré boli prijaté od obdobia zostavenia PNR, ako aj ich návrhy. Celková výška rozpočtových prostriedkov na poľnohospodárske výdavky (EPZF)[5] je 41 166,5 mil. EUR, t. j. nižšia než suma odhadovaná v PNR na rok 2008 (–1 332,5 mil. EUR). Táto úspora vyplýva z úpravy potrieb intervencie na poľnohospodárskych trhoch smerom nadol (kapitola 05 02 –659 mil. EUR) vďaka optimistickejším odhadom v súvislosti so situáciou na poľnohospodárskych trhoch, z presunu 362 mil. EUR z priamej pomoci na rozvoj vidieka na základe nepovinnej modulácie požadovanej Spojeným kráľovstvom a nakoniec z úpravy smerom nahor v prípade pripísaných príjmov plynúcich z dodatočných odvodov od výrobcov mlieka (+64 mil. EUR) a z dodatočných príjmov prenesených z roku 2007 (+248 mil. EUR). 2.2.2. Výmenný kurz eura k doláru V súlade s článkom 21 nariadenia Rady (ES) č. 1290/2005 o financovaní Spoločnej poľnohospodárskej politiky sa v opravnom liste pre kurz eura k doláru použije priemerný kurz za obdobie ostatných troch mesiacov. V prípade tohto opravného listu to znamená obdobie od 1. júla do 30. septembra 2007. Priemerný zaznamenaný výmenný kurz je 1 EUR = 1,37 USD, t. j. vyšší než výmenný kurz použitý v predbežnom návrhu rozpočtu (1 EUR = 1,31 USD). Z uvedenej zmeny výmenného kurzu vyplýva zvýšenie potrieb približne o 17 mil. EUR (6 mil. EUR v prípade trhových opatrení týkajúcich sa obilnín a 11 mil. EUR v prípade náhrad za cukor). 2.2.3. Podrobné poznámky 05 02 Opatrenia na poľnohospodárskych trhoch (rozpočtové prostriedky –971 mil.) rozpočtové prostriedky podľa predbežného návrhu rozpočtu: 5 003 mil. EUR rozpočtové prostriedky na základe opravného listu: 4 032 mil. EUR Priaznivé vyhliadky pre väčšinu poľnohospodárskych trhov vysvetľujú zníženie rozpočtových prostriedkov (–971 mil. EUR), najmä v prípade obilnín (–288 mil. EUR), náhrad za produkty nepatriace do prílohy I (–48 mil. EUR) a mlieka (–239 mil. EUR). Takisto je potrebné uviesť zníženie rozpočtových prostriedkov v prípade ovocia a zeleniny (–597 mil. EUR), ktoré vyplýva z úpravy potrieb smerom nadol v prípade platieb na operačné fondy pre organizácie výrobcov a podpory na výrobu vzťahujúcu sa na výrobky zo spracovaných paradajok (–161 mil. EUR) a ďalšieho zníženia o 467 mil. EUR v dôsledku pripísania tejto sumy príjmov na príslušný článok. V mnohých sektoroch došlo naopak k zvýšeniu . Rozpočtové prostriedky v prípade cukru sa zvýšili zo 441 mil. EUR na 576 mil. EUR (+135 mil. EUR). Viac peňazí oproti predpokladu v PNR na rok 2008 sa čerpá predovšetkým v prípade vývozných náhrad, a to v dôsledku úprav odhadov cien na svetovom trhu smerom nadol, ako aj zmien výmenného kurzu eura k doláru. V sektore vína sa čerpá o 35 mil. EUR rozpočtových prostriedkov viac, najmä v dôsledku presunu výdavkov plánovaných pôvodne v roku 2007 do rozpočtu na rok 2008 na základe upraveného rozvrhu platieb zo strany členských štátov, a to predovšetkým na opatrenia súvisiace s destiláciou a trvalým ukončením pestovania hrozna. Okrem toho boli smerom nahor upravené rozpočtové prostriedky na potravinové programy (+6 mil. EUR), podporné opatrenia (+7 mil. EUR), POSEI (+7 mil. EUR), hovädzie a teľacie mäso (+4 mil. EUR) a na vajcia a hydinu (+9 mil. EUR). Nasledujúce poznámky vysvetľujú hlavné rozdiely medzi rozpočtovými prostriedkami zahrnutými v PNR a rozpočtovými prostriedkami na základe OL v prípade niektorých sektorov. 05 02 01 – Obilniny (rozpočtové prostriedky –288 mil. EUR) rozpočtové prostriedky podľa predbežného návrhu rozpočtu: 279 mil. EUR rozpočtové prostriedky na základe opravného listu: –9 mil. EUR Prudké zníženie rozpočtových prostriedkov na obilniny je spôsobené pokračujúcim nebývalým vývojom na trhu, ktorý sa začal v roku 2007 a od začiatku hospodárskeho roka 2007/2008 ešte zosilnel. Najvýznamnejší je pokles v prípade intervenčného skladovania obilnín (–213 mil. EUR). Očakáva sa, že v hospodárskom roku 2007/2008 svetová spotreba prevýši výrobu, čo bude mať za následok znižovanie úrovne svetových zásob a rekordné ceny obilnín. V EÚ sa v dôsledku mimoriadnych klimatických podmienok a v rozpore s predchádzajúcimi očakávaniami produkcia obilnín v hospodárskom roku 2007/2008 upravila smerom nadol o 25 mil. ton. Nepredpokladá sa intervenčný nákup obilnín, pričom zostávajúce intervenčné zásoby pšenice a kukurice sa majú predať na vnútornom trhu za vysoké ceny. V dôsledku súčasného nízkeho stavu počiatočných zásob na začiatku sezóny 2007/2008 to bude znamenať zníženie intervenčných zásob na nulu. Predaj intervenčných zásob za ceny oveľa vyššie oproti nákupnej cene prinesie v rámci intervenčného skladovania obilnín dokonca zisk vo výške 88 mil. EUR . Výnimočná situácia na trhu takisto spôsobila zníženie rozpočtových prostriedkov na vývozné náhrady vzťahujúce sa na obilniny (–45 mil. EUR). Počas sezóny 2007/2008 sa nepredpokladajú platby náhrad v prípade základných obilnín, počíta sa iba s obmedzenými vývoznými náhradami v prípade spracovaných výrobkov a zemiakov určených na výrobu škrobu vo výške 10 mil. EUR a 7 mil. EUR. Ako už bolo uvedené, posilnenie eura pohltilo v sektore obilnín 6 mil. EUR. Nasledujúca tabuľka poskytuje prehľad o súčasnom stave obilnín v rámci intervencie v porovnaní s PNR. PNR (mil. ton) | OL (mil. ton) | Počiatočné zásoby Nákup Predaj Konečné zásoby Priemerné zásoby | 4,3 3,5 2,4 5,4 5,9 | 1,3 0 1,3 0 0,2 | Na základe najnovších údajov o plnení rozpočtu na rok 2007 sa očakáva pokles výrobných náhrad pre škrob o 30 mil. EUR v porovnaní s PNR na rok 2008. 05 02 05 – Cukor (rozpočtové prostriedky +135 mil. EUR) rozpočtové prostriedky podľa predbežného návrhu rozpočtu: 441 mil. EUR rozpočtové prostriedky na základe opravného listu: 576 mil. EUR Rozpočtové prostriedky pre sektor cukru sa zvyšujú zo 441 mil. EUR zahrnutých v PNR na 576 mil. EUR na základe OL. Toto čisté zvýšenie vyplynulo z rôznych podmienok súvisiacich s trhom v čase potvrdenej nerovnováhy v sektore cukru. Vývozné náhrady (+279 mil. EUR) sa zvyšujú v dôsledku poklesu cien cukru na svetovom trhu a vyššieho výmenného kurzu eura za dolár. Okrem toho v porovnaní s PNR narastá oneskorenie platieb na náhrady v rámci sezóny 2006/2007, pričom časť náhrad v rámci tejto sezóny má byť financovaná z rozpočtu na rok 2008. Skladovanie cukru (–144 mil. EUR). Predpoklady, z ktorých vychádza PNR, počítali k 1. októbru 2007 s nulovým pohybom zásob a nulovou úrovňou ton bieleho cukru. Podľa súčasných štatistík je k začiatku obdobia na sklade 638,1 tis. ton a predpokladá sa, že väčšina tohto cukru sa počas sezóny predá. Z tohto predaja budú plynúť určité príjmy, čo vysvetľuje zápornú hodnotu navrhovaných rozpočtových prostriedkov. 05 02 08 – Ovocie a zelenina (rozpočtové prostriedky –597 mil. EUR) rozpočtové prostriedky podľa predbežného návrhu rozpočtu: 1 325 mil. EUR rozpočtové prostriedky na základe opravného listu: 728 mil. EUR V porovnaní s PNR sa odhadované potreby v prípade ovocia a zeleniny znižujú o 130 mil. EUR. Toto zníženie je ešte posilnené 467 mil. EUR financovanými z pripísaných príjmov, čo v rámci OL č. 2/2008 predstavuje celkové zníženie o 597 mil. EUR. Hlavným dôvodom zníženia týchto potrieb je určitá úspora týkajúca sa položky 05 02 08 03 – Operačné fondy pre organizácie výrobcov , v prípade ktorej dochádza na základe posledných údajov od členských štátov k zníženiu potrieb o 123 mil. EUR. Rozpočtové prostriedky v položke 05 02 08 06 – Podpora na výrobu vzťahujúca sa na výrobky zo spracovaných paradajok takisto vykazujú zníženie v dôsledku poklesu odhadovaných objemov spracovania (z 10,3 mil. ton v rámci PNR na 9 mil. ton v rámci OL). Táto úspora sa čiastočne kompenzuje určitým nárastom rozpočtových prostriedkov v dôsledku oneskorenia platieb, s ktorým sa v PNR nepočítalo, najmä v prípade položiek 05 02 08 01 – Vývozné náhrady vzťahujúce sa na ovocie a zeleninu a 05 02 08 02 – Kompenzácie vzťahujúce sa na stiahnutia a nákup . 05 02 09 – Výrobky vinohradnícko-vinárskeho sektora (rozpočtové prostriedky +35 mil. EUR) rozpočtové prostriedky podľa predbežného návrhu rozpočtu: 1 377 mil. EUR rozpočtové prostriedky na základe opravného listu: 1 412 mil. EUR Oproti PNR na rok 2008 sú aktualizované odhady rozpočtových prostriedkov vyššie v prípade destilácie vína (+14 mil. EUR) a opatrení súvisiacich s trvalým ukončením pestovania hrozna (+30 mil. EUR). Dodatočné rozpočtové prostriedky na destiláciu vyplývajú predovšetkým z nepovinnej destilácie vína na konzumný alkohol, v prípade ktorej niektoré členské štáty požadovali predĺženie obdobia spracovania z dôvodu obmedzených destilačných kapacít. V dôsledku toho bude časť výdavkov pôvodne plánovaných v rozpočte na rok 2007 financovaná z rozpočtu na rok 2008. V prípade trvalého ukončenia pestovania hrozna sa podľa aktualizovaných údajov od členských štátov bude v roku 2008 realizovať vyššie percento platieb oproti pôvodnému plánu v PNR. Na druhej strane sa predpokladá, že vývozné náhrady a opatrenia týkajúce sa skladovania alkoholu budú menej nákladné než sa pôvodne očakávalo (vývozné náhrady: –8 mil. EUR, skladovanie alkoholu: –1 mil. EUR). 05 02 11 04 – POSEI (okrem priamej pomoci a rybného hospodárstva článku 11 02 03) (rozpočtové prostriedky +7 mil. EUR) rozpočtové prostriedky podľa predbežného návrhu rozpočtu: 213 mil. EUR rozpočtové prostriedky na základe opravného listu: 220 mil. EUR Navýšenie tejto rozpočtovej položky (+7 mil. EUR) je spôsobené zvýšením rozpočtových prostriedkov na špecifickú dodávateľskú zmluvu pre Kanárske ostrovy, ktoré boli upravené na základe najnovších údajov o plnení rozpočtu na rok 2007. Túto rozpočtovú položku je potrebné vnímať aj v súvislosti s položkou 05 03 02 50, v prípade ktorej ďalšie doladenie rozlíšenia medzi výdavkami súvisiacimi s trhom a priamou pomocou viedlo k presunu 4 mil. EUR z priamej pomoci (05 03 02 50) na výdavky súvisiace s trhom (položka 05 02 11 04). 05 02 12 – Mlieko a mliečne výrobky (rozpočtové prostriedky –239 mil. EUR) rozpočtové prostriedky podľa predbežného návrhu rozpočtu: 406 mil. EUR rozpočtové prostriedky na základe opravného listu: 167 mil. EUR Aktualizované trhové odhady pre mliekarenský sektor naďalej potvrdzujú dobré trhové vyhliadky pre mliečne výrobky podľa analýzy v rámci PNR na rok 2008. Najmä vysoké ceny takmer všetkých mliekarenských výrobkov, či už v rámci EÚ, alebo na svetových trhoch, umožnili zníženie úrovne vývozných náhrad na nulu (–249 mil. EUR). Na druhej strane sa očakáva, že výdavky na opatrenia súvisiace s intervenčným skladovaním mliečneho tuku (+7 mil. EUR) a výdavky na školské mlieko (+3 mil. EUR) budú o niečo vyššie. Pokiaľ ide o školské mlieko, Rada rozhodla harmonizovať mieru pomoci a rozšíriť jej rozsah na väčšie spektrum výrobkov. 05 02 13 – Hovädzie a teľacie mäso (rozpočtové prostriedky +4 mil. EUR) rozpočtové prostriedky podľa predbežného návrhu rozpočtu: 57 mil. EUR rozpočtové prostriedky na základe opravného listu: 61 mil. EUR Pre trhovú situáciu v sektore hovädzieho a teľacieho mäsa v EÚ je aj naďalej charakteristický neustály dopyt a dobré ceny, vďaka čomu sa ďalej znižujú rozpočtové prostriedky na vývozné náhrady (–7 mil. EUR). Na druhej strane, v porovnaní s PNR na rok 2008 boli na základe najnovších údajov zaznamenané dodatočné výdavky (+11 mil. EUR) v rámci rozpočtovej položky, z ktorej sa financujú mimoriadne podporné opatrenia („Program porážky zvierat starších ako 30 mesiacov“ a „Program porážky staršieho dobytka“ súvisiace s BSE). 05 02 15 – Bravčové mäso, vajcia a hydina, včelárstvo a ostatné živočíšne výrobky (rozpočtové prostriedky +9 mil. EUR) rozpočtové prostriedky podľa predbežného návrhu rozpočtu: 140 mil. EUR rozpočtové prostriedky na základe opravného listu: 149 mil. EUR OL navrhuje dodatočné výdavky na vývozné náhrady vzťahujúce sa na vajcia (+1 mil. EUR) a hydinu (+8 mil. EUR) oproti PNR na rok 2008, odrážajúc aktuálnu situáciu, pokiaľ ide o úroveň náhrad. 05 03 Priama pomoc (rozpočtové prostriedky +381 mil.) rozpočtové prostriedky podľa predbežného návrhu rozpočtu: 37 213 mil. EUR rozpočtové prostriedky na základe opravného listu: 36 832 mil. EUR Rozpočtové prostriedky v rámci tejto kapitoly sú upravené smerom nadol o 381 mil. EUR. Odhadované potreby však ostávajú zhruba na úrovni PNR. Úprava smerom nadol vyplýva predovšetkým z nepovinnej modulácie (362 mil. EUR) presunutej na rozvoj vidieka, v rámci ktorého sa v položke 05 04 05 01 následne zvyšujú viazané rozpočtové prostriedky o rovnakú sumu. 05 03 01 – Zdvojená priama pomoc (rozpočtové prostriedky –376 mil. EUR) rozpočtové prostriedky podľa predbežného návrhu rozpočtu: 30 870 mil. EUR rozpočtové prostriedky na základe opravného listu: 30 494 mil. EUR Pokiaľ ide o jednotnú platobnú schému, predpoklad v rámci PNR na rok 2008, že členské štáty budú rozpočet plniť na úrovni 99 % stropu, zostáva. Preto sa len presunuli prostriedky na rozpočtovú položku 05 03 02 51 (pozri poznámky k POSEI) a odpočítalo sa (po modulácii) 358,6 mil. EUR na základe nepovinnej modulácie uplatnenej zo strany Spojeného kráľovstva. V prípade oblasti jednotnej platobnej schémy sa ročné finančné balíky znížili[6] (–7 mil. EUR) o sumy na platby týkajúce sa cukru [v zmysle článku 143ba nariadenia (ES) č. 1782/2003] pre Rumunsko a Českú republiku. Tieto sumy boli presunuté na rozpočtovú položku 05 03 01 03. V dôsledku toho upravené potreby predstavujú 31 964 mil. EUR po započítaní očakávaného príspevku z príjmov pripísaných na túto položku (1 470 mil. EUR), teda rozpočtové prostriedky v rámci tohto článku sú vo výške 30 494 mil. EUR. 05 03 02 – Ostatná priama pomoc (rozpočtové prostriedky –5 mil. EUR) rozpočtové prostriedky podľa predbežného návrhu rozpočtu: 5 780 mil. EUR rozpočtové prostriedky na základe opravného listu: 5 775 mil. EUR Požadované rozpočtové prostriedky predstavujú určitú úsporu (–5 mil. EUR), ktorá je výsledkom marginálneho navýšenia a úspor. Úspory sa predpokladajú najmä v položke 05 03 02 40 – Pomoc na plochu vzťahujúca sa na bavlnu (–6 mil. EUR) a v položke 05 03 02 25 – Prémie na bielkovinové plodiny (–5 mil. EUR). POSEI – Podporné programy Spoločenstva – rozpočtová položka 05 03 02 50 – pozri poznámky k položke 05 02 11 04 Rozpočtové prostriedky v rámci položky 05 03 02 51 – POSEI – Ostatná priama pomoc a predchádzajúce režimy sa zvyšujú o 19 mil. EUR na základe rozhodnutia Portugalska vylúčiť platby v oblasti mliekarenského sektora na Azorských ostrovoch z jednotnej platobnej schémy. Preto nejde o skutočné navýšenie, ale o presun z jednotnej platobnej schémy na „Ostatnú priamu pomoc v rámci Posei“ (05 03 02 51). 05 04 05 – Rozvoj vidieka (rozpočtové prostriedky +362 mil. EUR) rozpočtové prostriedky podľa predbežného návrhu rozpočtu: 12 565 mil. EUR rozpočtové prostriedky na základe opravného listu: 12 927 mil. EUR Zvýšenie viazaných rozpočtových prostriedkov (+362 mil. EUR) je dôsledkom nepovinnej modulácie pre Spojené kráľovstvo, o ktorú Spojené kráľovstvo požiadalo v súlade s nariadením Rady (ES) č. 378/2007. 2.3. Medzinárodné zmluvy o rybolove Komisia navrhuje nasledujúce úpravy v PNR na rok 2008: Rozpočtový článok 11 03 01 – Medzinárodné zmluvy o rybolove: 155,1 mil. EUR viazaných rozpočtových prostriedkov a 157,1 mil. EUR platobných rozpočtových prostriedkov na zmluvy platné k 1. januáru 2008 (+0,7 mil. EUR v porovnaní so záväzkami vo výške 154,4 mil. EUR a platbami vo výške 156,4 mil. EUR v rámci PNR na rok 2008). Rozpočtová položka 40 02 41 02 – Diferencované rozpočtové prostriedky (povinné výdavky) v rámci kapitoly 40 02 – Rezervy na finančné intervencie: 38,1 mil. EUR viazaných a platobných rozpočtových prostriedkov na medzinárodné zmluvy o rybolove (–0,7 mil. EUR v porovnaní s 38,8 mil. EUR v rámci PNR na rok 2008). Celkový čistý finančný dosah tejto transakcie je nulový. Úprava sa týka kompenzačných platieb na dodatočný výlov, ktoré boli v prípade zmluvy s Grónskom upravené smerom nahor (+1,5 mil. EUR) a v prípade zmluvy s Guineou-Konakry smerom nadol (–0,8 mil. EUR). 2.4. Zmeny v nomenklatúre a rozpočtové poznámky Výdavky | Položka | Opatrenie | Rozpočtové prostriedky OL 2/2008 | Záväzky | Platby | 05 02 16 Fond na reštrukturalizáciu v sektore cukru | Rozdelené do: | 05 02 16 01 Fond na reštrukturalizáciu v sektore cukru | p.m. | p.m. | 05 02 16 02 Vyrovnanie účtov v súvislosti s Fondom na reštrukturalizáciu v sektore cukru | p.m. | p.m. | Príjmy | 6 8 0 3 Vyrovnanie účtov v súvislosti s dočasným fondom na reštrukturalizáciu – Pripísané príjmy | Nová položka | p.m. | Okrem týchto zmien v nomenklatúre sú nasledujúce rozpočtové poznámky nové, resp. aktualizované: Kapitola 05 02 – Intervencie na poľnohospodárskych trhoch (údaje o pripísaných príjmoch) Kapitola 05 03 – Priama pomoc (údaje o pripísaných príjmoch) Položka 05 02 16 01 – Fond na reštrukturalizáciu v sektore cukru (nová položka) Položka 05 02 16 02 – Vyrovnanie účtov v súvislosti s Fondom na reštrukturalizáciu v sektore cukru (nová položka) Položka 05 03 02 51 – POSEI – Ostatná priama pomoc a predchádzajúce režimy Položka 05 04 05 01 – Programy pre rozvoj vidieka Článok 11 03 01 – Medzinárodné zmluvy o rybolove (iba tabuľka) Položka 6 7 0 1 – Vyrovnanie účtov EPZF – Pripísané príjmy (údaje o pripísaných príjmoch) Položka 6 7 0 2 – Nezrovnalosti v rámci EPZF – Pripísané príjmy (údaje o pripísaných príjmoch) Položka 6 7 0 3 – Dodatočné odvody od výrobcov mlieka – Pripísané príjmy (údaje o pripísaných príjmoch) Položka 6 8 0 1 – Dočasné finančné prostriedky na reštrukturalizáciu – Pripísané príjmy (údaje o pripísaných príjmoch) Položka 6 8 0 2 – Nezrovnalosti týkajúce sa dočasných finančných prostriedkov na reštrukturalizáciu – Pripísané príjmy (údaje o pripísaných príjmoch) Položka 6 8 0 3 – Vyrovnanie účtov v súvislosti s dočasným fondom na reštrukturalizáciu – Pripísané príjmy (nová položka) SÚHRNNÁ TABUĽKA PODĽA VÝDAVKOVÝCH KAPITOL FINANČNÉHO RÁMCA Finančný rámec Výdavková kapitola/podkapitola | Finančný rámec 2008 | PNR 2008 + OL 1/2008 | OL 2/2008 | PNR 2008 + OL 1+2/2008 | |VRP |PRP |VRP |PRP |VRP |PRP |VRP |PRP | | 1. TRVALO UDRŽATEĽNÝ RAST [7] | | | | | | | | | | 1a. Konkurencieschopnosť pre rast a zamestnanosť |9 847 000 000 | |10 270 429 000 |9 538 679 600 | | |10 270 429 000 |9 538 679 600 | |1b. Súdržnosť pre rast a zamestnanosť |46 889 000 000 | |46 877 941 445 |40 622 714 507 | | |46 877 941 445 |40 622 714 507 | | Spolu | 56 736 000 000 | |57 148 370 445 | 50 161 394 107 | | |57 148 370 445 | 50 161 394 107 | | Rezerva | | |87 629 555 | | | |87 629 555 | | | 2. OCHRANA A RIADENIE PRÍRODNÝCH ZDROJOV | | | | | | | | | | Z toho výdavky súvisiace s trhom a priame platby |46 217 000 000 | |42 498 990 000 |42 447 050 500 |-1 332 500 000 |-1 331 450 000 |41 166 490 000 |41 115 600 500 | | Spolu | 58 800 000 000 | |56 275 831 496 | 54 770 478 053 | -970 350 000 | -1 331 300 000 | 55 305 481 496 | 53 439 178 053 | | Rezerva | | |2 524 168 504 | | | |3 494 518 504 | | | 3. OBČIANSTVO, SLOBODA, BEZPEČNOSŤ A SPRAVODLIVOSŤ | | | | | | | | | | 3a. Sloboda, bezpečnosť a spravodlivosť |747 000 000 | |691 034 000 |496 446 000 | | |691 034 000 |496 446 000 | |3b. Občianstvo |615 000 000 | |598 493 000 |694 383 006 | | |598 493 000 |694 383 006 | | Spolu | 1 362 000 000 | |1 289 527 000 | 1 190 829 006 | | |1 289 527 000 | 1 190 829 006 | | Rezerva | | |72 473 000 | | | |72 473 000 | | | 4. EÚ AKO GLOBÁLNY PARTNER[8] |7 002 000 000 | | 7 173 414 000 | 8 061 743 400 | | |7 173 414 000 | 8 061 743 400 | | Rezerva | | | 67 804 000 | | | | 67 804 000 | | | 5. ADMINISTRATÍVA[9] |7 380 000 000 | |7 286 417 754 | 7 286 977 754 | | |7 286 417 754 | 7 286 977 754 | | Rezerva | | | 170 582 246 | | | | 170 582 246 | | | 6. KOMPENZÁCIA | 207 000 000 | |206 636 292 | 206 636 292 | | |206 636 292 | 206 636 292 | | Rezerva | | |363 708 | | | |363 708 | | | SPOLU | 131 487 000 000 | 129 481 000 000 | 129 380 196 987 | 121 678 058 612 |-970 350 000 |-1 331 300 000 | 128 409 846 987 | 120 346 758 612 | | Rezerva | | |2 923 021 013 |8 119 159 388 | | |3 893 371 013 |9 450 459 388 | | [1] Ú. v. ES L 248, 16.9.2002, s. 1. [2] Ú. v. EÚ L 390, 30.12.2006, s. 1. [3] Ú. v. EÚ C 139, 14.6.2006, s. 1. [4] Výdavky Európskeho poľnohospodárskeho záručného fondu (EPZF) vrátane 30 mil. EUR v rámci hlavy 11 Rybné hospodárstvo a námorné záležitosti a 274 mil. EUR v rámci hlavy 17 Zdravie a ochrana spotrebiteľa. [5] Výdavky Európskeho poľnohospodárskeho záručného fondu (EPZF). [6] Prílohy IV a V nariadenia Komisie (ES) č. 552/2007 z 22. mája 2007. [7] Rezerva vo výdavkovej kapitole 1 (výdavkovej podkapitole 1a) nezahŕňa rozpočtové prostriedky týkajúce sa Európskeho fondu na prispôsobenie sa globalizácii (500 mil. EUR). [8] Rezerva vo výdavkovej kapitole 4 na rok 2008 nezahŕňa rozpočtové prostriedky týkajúce sa rezervy na pomoc v prípade mimoriadnych udalostí (239, 2 mil. EUR). [9] Vo výpočte rezervy do stropu výdavkovej kapitoly 5 je zohľadnená poznámka pod čiarou (1) finančného rámca na roky 2007 – 2013 týkajúca sa sumy 77 mil. EUR na príspevky zamestnancov do systému dôchodkového zabezpečenia.